《瞑投海口庵和入寺》
明代·李之世

野寺半无门，老佛忘其尊。院残僧不守，流散寄他村。

我以寺为家，见佛即慰存。海天流日夜，送月复迎暾。

欲持锡杖尖，挑破黄金盆。阶树定猿守，风檐怖鸽莽。

街鼓严净夜，人语寂黄昏。剔起佛前灯，残经聊自温。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。